**TIRGUS IZPĒTE**

***par projektēšanas uzdevuma izstrādi***

**Pretendents:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(nosaukums, reģistrācijas Nr.)

**Iepirkuma priekšmets:** Projektēšanas darba uzdevuma (iepirkuma tehniskās specifikācijas), t.sk. objekta vienkāršotās vizualizācijas, izstrāde apvienotajam projektēšanas-būvniecības iepirkumam Neatliekamās medicīniskās palīdzības dienesta (NMPD) trīs brigāžu atbalsta centru (BAC) būvniecībai ar CLT (krusteniski līmētas koksnes) paneļiem tipveida risinājumā.

**Darba izpildes termiņš:** 4 (četru) nedēļu laikā no līguma noslēgšanas dienas.

**Piedāvājuma iesniegšanas termiņš: 2024.gada 8.oktobris plkst.15:00**

**Kontaktinformācijai:**



1. Jautājumiem par tehnisko specifikāciju atbildīgā persona: Alise Indriksone, [Alise.Indriksone@nmpd.gov.lv](mailto:Alise.Indriksone@nmpd.gov.lv) , 67337615.
2. Piedāvājumus iesniegt uz epastu: [Alise.Indriksone@nmpd.gov.lv](mailto:Alise.Indriksone@nmpd.gov.lv)

**Mērķis:** izstrādāt projektēšanas darba uzdevumu (t.sk. tehnisko specifikāciju apvienotajam projektēšanas-būvniecības iepirkumam) energoefektīvai CLT paneļu (vai ekvivalents) būvei, izmantojot videi draudzīgus celtniecības materiālus un izstrādājumus, kā arī iegūt arhitektoniski augstvērtīgu un funkcionāli pārdomātu ēkas plānojumu un fasādes vizualizāciju tipveida NMPD brigāžu atbalsta centru būvniecībai Liepājā, Cēsīs un Ogrē.

**Raksturojums, funkcija:** BAC ēku būvniecība, izmantojot CLT paneļus (vai ekvivalentu). BAC nodrošina darbiniekus ar bāzes vietu, kurā atrasties starp izsaukumiem, veikt medikamentu uzpildi, sagatavot darba aprīkojumu un uzkopt auto pēc izsaukumiem. BAC ēkai un teritorijai pēc objekta nodošanas ekspluatācijā ir jābūt ērti un efektīvi apsaimniekojamai.

**Plānotais būvdarbu veids, ēku grupa**: jaunbūve, II grupa, publiska ēka ar klasifikācijas kodu biroja ēka ar medikamentu noliktavu, A+ vai A++ energoefektivitātes klase.

1. **Pasūtītāja minimālās prasības projektēšanas darba uzdevuma izstrādei:**
   1. Izstrādāt jaunbūves projektēšanas darba uzdevumu, detalizēti nosakot projektēšanas un būvdarbu tehniskās prasības, t.sk. darbu kvalitātes standartus un aptuvenos darba apjomus, lai Pretendents, iesniedzot apvienoto projektēšanas būvniecības piedāvājumu, spētu izprast kādas konstrukcijas, materiāli, iekārtas un tehnoloģisko risinājumu varianti jāparedz projektēšanas un būvniecības procesā.
   2. Plānotās atrašanās vietas: izstrādājot ēkas plānojumu, ņemt vērā esošo trīs zemes gabalu izvietojumu un ēkas savietojamību ar visiem zemes gabaliem šādās adresēs:
      1. Liepājā Jaunā ielā 19A kad. Nr.1700 034 0431,
      2. Ogrē Vidzemes iela 9 kad.nr. 74010060631,
      3. Cēsīs Cēsis Kaļķu ielā 16, kad.Nr.4201 004 0109

Liepāja Ogre Cēsis

* 1. Ēkas novietojumam zemes gabalos jānodrošina maksimāli ātrākā un ērtākā OMT izbraukšana no teritorijas.
  2. Telpu funkcionālajam plānojumam jānodrošina NMPD trīs BAC darbības efektivitāti, iekļaujot operatīvās brigāžu telpas, tehniskos un palīgtelpu nodalījumus, kā arī atpūtas zonas atbilstoši 3. punktam.
  3. Skicei jānodrošina ar optimālu telpu plānojumu un vienkāršotu 3D vizualizāciju, kas atspoguļo ēkas arhitektūru un būvniecības risinājumus.
  4. Objekta vizualizācijas izstrāde atbilstoši Latvijas būvnormatīviem, ievērojot visas prasības un tehniskās specifikācijas attiecībā uz CLT konstrukcijas (vai ekvivalentu) pielietojumu.

1. **Prasības darba uzdevuma izstrādei:**
   1. BAC visās 1.2.punktā minētajās pilsētās jāplāno pēc tipveida risinājuma, vienstāva apbūvē, nodrošinot tās atbilstību vietējo teritorijas izmantošanas un apbūves noteikumu prasībām. Risinājumam jābūt balstītam uz ilgtspējīgiem būvniecības principiem, nodrošinot efektīvu ēkas apsaimniekošanu, vieglu piekļuvi, kā arī ekspluatācijas laikā viegli uzturamas un kopjamas telpas, pielāgojoties katras vietas teritorijas specifikai.
   2. Nepieciešams sagatavot divus telpu plānojuma variantus un divus ēkas ārējā izskata vizuālos risinājumus, ņemot vērā telpu funkcionālās prasības, kas atbilst 3. punktā prasītajam. Pasūtītājs no tiem izvēlas piemērotāko, vai sniedz ieteikumus precizējumiem.
   3. Ēkas novietojumam zemes gabalā, jāņem vērā operatīvā medicīniskā transporta (OMT) plūsmas nodrošināšanas nepieciešamība ar īsāko, ātrāko izbraukšanas ceļu, ko neaizšķērso citu transportlīdzekļu kustība (piem. auto stāvvieta).
   4. Darba uzdevuma izpildei nodrošināt pasūtītāja iesaisti risinājumu apspriešanā, lai sekmētu darba uzdevuma veiksmīgu realizāciju.
   5. Uzsākot līguma izpildi, jāiesniedz plānotais darbu izpildes plāns, paredzot vismaz vienu starpposma nodevumu.
2. **BAC telpu prasības**
   1. Zemāk definētas minimālās prasības telpu platībai un aprīkojumam – būtiski, izstrādājot telpu plānojumu, ir ievērot telpu grupām izvirzītās telpu funkcionālās saistības un piekļuves prasības, vienlaicīgi nodrošinot to ērtu funkcionēšanu. Telpu platība var tikt mainīta, izpildot šajā punktā iepriekš izvirzītās prasības, kā arī spēkā esošo būvnormatīvu prasības.
   2. BAC ēkā atsevišķās telpās jānodrošina medicīniskam aprīkojumam un atbilstošus uzglabāšanas nosacījumus, kā arī normatīvo aktu prasībām atbilstošus darba apstākļus nodarbinātajiem.
   3. BAC telpu plānojuma jānodrošina efektīvu ēkas un teritorijas apsaimniekošanu, vieglu piekļūstamību un ērtu lietošanu ekspluatācijas laikā. Jāņem vērā teritorijas īpatnības, lai nodrošinātu optimālu telpu plānojumu.
   4. Ēkai jānodrošina vides pieejamība un ekspluatācija: Ēkai jābūt piekļūstamai cilvēkiem ar īpašām vajadzībām, piem. bezpakāpienu princips ar slīpumveidošanu, atbilstošu iekštelpu plānojumu, kas atbilst universālā dizaina principiem. Vides pieejamība jānodrošina WC, BAC vadītāja kabinetam, darba - atpūtas telpai un virtuvei. Telpu plānojumā jāņem vērā ērtas uzturēšanas un apsaimniekošanas prasības, piemēram, viegli kopjami grīdas segumi, optimizētas apgaismes sistēmas un ventilācijas uzturēšana.

|  |  |  |  |  |
| --- | --- | --- | --- | --- |
| **Nr.** | **Telpas un to grupas** | **Indikatīvā platība**  **m2** | **Prasības telpām NMPD**  **BAC** | **Mēbeles u.c.aprīkojums**  (plānot izvietojumu, pieslēgumus u.c.. Aprīkojumu nodrošina Pasūtītājs) |
| 1 | 2 | 3 | 4 | 5 |
|  | **Vispārējas prasības** |  | Telpu apdarē ir jāizmanto ilgmūžīgi materiāli, kuriem ir augsta nodilumizturība, un tiem ir jābūt viegli kopjamiem. Telpu plānojumam jābūt ērtam un funkcionālam, maksimāli samazinot nelietderīgo telpu platību. Administratīvo telpu plānojumā pielietot universālā dizaina un vides pieejamības principu.  Ieeja aprīkota ar fiziskās piekļuves kontroles risinājumu, kas savietojams ar Genetec pārvaldības programmatūru atbalsta Mifare Desfire EV3 kartiņu protokolu. Fiziskās piekļuves kontroles risinājumam jāidentificē personas ieiešana un iziešana, izņemot durvīm , kuras izmanto reaģējošais personāls , dodoties izsaukumā (ceļš uz OMT, izejot  no telpām) ir atveramas bez atslēgas/kartes. Šīs durvis no ārpuses aprīkojamas ar durvju atvēršanās karti (bez personāla identifikācijas). Durvis ieejai/izejai no telpu grupas un medikamentu noliktavām, un serveru telpas – ar fiziskās piekļuves kontroles risinājumu, identificējot lietotāju no abām pusēm. Fiziskās piekļuves kontroles risinājuma komunikāciju slēgumi atrodas serveru telpā. Fiziskās piekļuves kartiņu datu nolasītājos, kas izvietoti ārpus telpā, neglabājas lietotāju dati.  Telpas aprīkot ar NMPD izsaukumu apziņošanas sistēmu, lai apziņojuma dzirdamība ir visās telpās, kā arī smēķētavā, āra atpūtas zonā. Apziņošanas komunikāciju risinājuma centrālajam pieslēguma  punktam jāatrodas darba telpā “Darba telpa personālam”.  Telpu grupas izveidot bez sliekšņiem, lai telpās netraucēti var ievest un pārvietoties ar ratiņiem materiālo rezervju pārvietošanai.  Telpu grupā gaiteņos, medikamentu noliktavā, ārdurvīm un NMPD piekritīgajai teritorijai, tsk. OMT nojumei, nodrošināt neatkarīgu videonovērošanu. Videonovērošanas komunikāciju risinājums no serveru telpas.  Telpām 1)Darba un atpūtas telpa brigāžu vadītājiem IEK slēgšanai un OMT vadītājiem ceļazīmju noformēšanai, 2) Darba telpa galvenajam ārsta palīgam, 3) Galvenā ārsta palīga aptieka un med.materiālu noliktava 4) Darba telpa speciālistam NMP brigāžu atbalsta jautājumos, 5) Telpa aptiekai atbalsta speciālistam, 6) serveru telpā nepieciešams nodrošināt patstāvīgu elektroapgādi, elektroapgādes traucējuma gadījumā elektrobarošana  jānodrošina no ģeneratora un elektroapgādes pārslēgšanās laikā UPS. Izvietotais ģenerators jāredz kādā no videonovērošanas kamerām. Centralizētais datu pārraides pieslēguma punkts un datortīkla lokālais slēgums izvietots serveru telpā .  **NMPD Darbinieku skaits maiņā – Cēsīs 147, Liepājā 118**  **NMPD kopējais darbinieku skaits BAC – Cēsīs 14 (+3 studenti), Liepājā 15 (+3 studenti). Ogrē 16 (+3 studenti)** |  |
| 1. | Darba telpa  BAC vadītājam | 22 | Slēdzama telpa (fiziskās piekļuves kontroles risinājums un atslēgas), vismaz 10 elektrības rozetes. Telpā jāizveido 4 datu pārraides pieslēguma  vietas vienai darba vietai. Sauli absorbējošas žalūzijas logiem. | Biroja galds ar atvilktņu bloku un biroja krēsls, pieslēgumi darba stacijām, stacionārais telefons, 2 daļēji slēgti biroja skapji. Balta magnētiska tāfele. |
| 2. | Darba telpa galvenajam ārsta palīgam | 16 | Slēdzama telpa (fiziskās piekļuves kontroles risinājums un atslēgas), vismaz 10 elektrības rozetes. Telpā jāizveido 4 datu pārraides pieslēguma vietas vienai darba vietai. Sauli absorbējošas žalūzijas logiem. | Katram nodarbinātajam biroja galds ar atvilktņu bloku un biroja krēsls, pieslēgumi darba stacijām, stacionārais telefons, 2 daļēji slēgti biroja skapji. Balta magnētiska tāfele. |
| 3. | Darba telpa speciālistam NMP brigāžu atbalsta jautājumos | 14 | Slēdzama telpa (fiziskās piekļuves kontroles risinājums un atslēgas), vismaz 10 elektrības rozetes. Telpā jāizveido 4 datu pārraides pieslēguma vietas vienai darba vietai. Sauli absorbējošas žalūzijas logiem. | 1 darba galds datoram. Atrodas blakus 3A telpai  Biroja galds ar atvilktņu bloku un biroja krēsls, pieslēgumi darba stacijām, stacionārais telefons.Balta magnētiska tāfele. Atpūtas krēsls, pārveidojams par gultu. |
| 3A | Telpa aptiekai atbalsta speciālistam | 18 | Slēdzama telpa (fiziskās piekļuves kontroles risinājums un atslēgas ) ar papildus ventilāciju, vismaz 3 elektrības rozetes, ar signalizāciju, bez logiem logiem., viegli kopjama grīda, dezinficējama, izlietne, darba virsma inventāra kopšanai. | Atrodas blakus 3.telpai, iespējams savienotas. |
| 4. | Darba telpa  OMT nodrošinājuma speciālists/tehniskais dispečers | 14 | Slēdzama telpa (fiziskās piekļuves kontroles risinājums un atslēgas), vismaz 10 elektrības rozetes. Telpā jāizveido 4 datu pārraides pieslēguma vietas vienai darba vietai. Sauli absorbējošas žalūzijas logiem. | darba galds datoram, skapis. |
| 5. | Darba un atpūtas telpa  brigāžu vadītājiem IEK slēgšanai un OMT vadītājiem ceļazīmju noformēšanai | 30 | Telpa paredzēta atpūtai starp izsaukumiem un darba noslēgšanai datorsistēmās. Vismaz 25 elektrības rozetes .Telpā jāizveido 16 datu pārraides pieslēgumi  4 darba vietām, tv. Sauli absorbējošas žalūzijas logiem.  Koplietošanas biroja tehnikas zona. Stacionārās radiostacijas stacionārās antenas instalācija, antena novietota uz ēkas jumta | 4 darba virsmas datoriem, nodalītas sieniņu no atpūtas zonas., nepieciešamo pieslēgumu vietas. Multifunkcionālā iekārta, papīra smalcinātājs.  Virsma kancelejas preču un piederumu, kā arī dokumentu novietošanai.  Atpūtas dīvāns, kafijas galds, plaukti |
| 6 | Telpa materiāltehniskā nodrošinājuma rezervēm "Vētra", VMR | 10 | Slēdzama telpa (fiziskās piekļuves kontroles risinājums un atslēgas), jāatrodas iespējami tuvu izejas durvīm, kur var piekļūt ar transportu, bez logiem. | Viegli pieejamā vietā, tuvāk izejai |
| 7. | Galvenā ārsta palīga aptieka un med.materiālu noliktava | 24 | Slēdzama telpa (fiziskās piekļuves kontroles risinājums un atslēgas), vismaz 3 elektrības rozetes.  Jābūt nodrošinātai ērtai piekļuvei sagādes transportam.  Divviru durvis (vai lielākas par standarta platumu) ērtai sagādes nodrošināšanai. Telpa jāaprīko ar videonovērošanas kameru datu pārraides pieslēguma punktu, vērsts uz seifiem ( medikamentu). Telpai Nr.7. jāatrodas netālu no telpas 3A (aptieka) un 2., bez logiem, izlietne, grīda viegli kopjama. | Plauktu sistēma, seifs (medikamentiem) iebūvēts iekšējā sienā, ledusskapis medikamentu uzglabāšanai. Iekļauj vietu medicīnas ierīču glabāšanu. |
| 8. | Galvenā ārsta palīga aprīkojuma noliktava | 20 | Viegli kopjama grīda, dezinficējamas virsmas, izlietne, darba virsma inventāra kopšanai. Blakus galvenā ārsta palīga aptiekai un med.materiālu noliktavai (7).  Vismaz 5 elektrības rozetes. | Plauktu sistēma, darba virsma iekārtu, nestuvju dezinficēšanai. |
| 9. | Sieviešu garderobe | 40 | Telpās ierīko ventilāciju, kas ir piemērota telpām ar paaugstinātu mitrumu. Grīdas pārklātas ar neslīdošu segumu.  Telpai jābūt tādai, lai nodrošinātu darbinieku netraucētu pārģērbšanos.  Pie sienas stiprināmi spoguļi ar blakus izvietotām vismaz 2 gab. elektrības rozetēm, citur telpā vēl vismaz 3gb.Sauli absorbējošas žalūzijas logiem.  Divas duškabīnes, atsevišķi 2 wc kabīnes.  Izmēri jāprecizē ar Pasūtītāju. Iespējams plānot kā apvienotu ar vīriešu ģērbtuvi ar pārģērbšanās kabīnēm un atsevišķām dušām. | 50 metāla skapīši ar pakaramajiem (h=1,8m), kas paredzēti vienai personai, plaukts apaviem, krēsli. |
| 10. | Vīriešu garderobe | 40 | Telpās ierīko ventilāciju, kas ir piemērota telpām ar paaugstinātu mitrumu. Grīdas pārklātas ar neslīdošu segumu.  Telpai jābūt tādai, lai nodrošinātu darbinieku netraucētu pārģērbšanos.  Pie sienas stiprināmi spoguļi ar blakus izvietotām vismaz 2 gab. elektrības rozetēm, citur telpā vēl vismaz 3gb. Sauli absorbējošas žalūzijas logiem.  Izmēri jāprecizē ar Pasūtītāju. Iespējams plānot kā apvienotu ar sieviešu ģērbtuvi ar pārģērbšanās kabīnēm un atsevišķām dušām.  Divas duškabīnes, atsevišķi 2 wc kabīnes. | 45 metāla skapīši ar pakaramajiem (h=1,8m), plaukts apaviem, krēsli. |
| 11. | Atpūtas telpas  (katra – 4 pers.)  **(5 vienādas funkcijas  telpas)** | 15x5 | Slēdzama telpa (fiziskās piekļuves kontroles risinājums un atslēgas), vismaz 5 elektrības rozetes. Sauli absorbējošas žalūzijas logiem.  Pie sienas stiprināms spogulis, kam blakus izvietotas vismaz 2 gab. elektrības rozetes. Jāatrodas maksimāli tuvu izejai uz OMT, lai var ātri reaģēt uz izsaukumu. | 3 gultas, 1 izvelkams krēsls, skapis, pakaramie, 3 nakts skapīši. |
| 12. | Virtuve  (ēdamistaba 6-8 darbiniekiem) | 18 | Aprīkojums atbilstoši normatīviem un tehniskās specifikācijas prasībām. Sauli absorbējošas žalūzijas logiem.  Atbilstoši MK 12.07.2016. ieteikumi Nr.2 “Vienotās prasības valsts pārvaldes iestāžu biroju ēkām un biroja telpu grupām”).  Virtuves daļā ierīko virtuves darba virsmu ar nerūsējošā tērauda izlietni, un zem darba virsmas virtuves skapīši, iebūvēta mikroviļņu krāsns, iebūvēts ledusskapis, papildus ventilācija. | Virtuves iekārta , tējkanna, 8 krēsli, 2 mikroviļņu krāsnis, ēdamgalds – 6 personām, ledusskapis |
| 13. | WC sieviešu | 4 - 6 | Aprīkojums atbilstoši normatīviem un tehniskās specifikācijas prasībām.  Paredzēt kā WC arī ar vides pieejamības prasībām . |  |
| 14. | WC vīriešu | 2 -4 | Aprīkojums atbilstoši normatīviem un tehniskās specifikācijas prasībām. |  |
| 15. | Dušas telpa ( 2 vienādas telpas) | 3x2 | Jābūt savienotām ar ģērbtuvēm. Aprīkojums atbilstoši normatīviem un tehniskās specifikācijas prasībām. Telpas atrodas atsevišķi, nodalot sieviešu un vīriešu dušas telpas.  Katrā dušas telpā paredz 1 slēgta tipa mazgāšanās vietas ar dušu un dozētas ūdens padeves pogu. Mazgāšanās vietas platība ne mazāk kā 2 m2.  Dušas telpā ierīko ventilāciju, kas ir piemērota telpām ar paaugstinātu mitrumu.  Blakus dušai 2 tualetes telpas. | Sols ar āķu statīvu.  Speciāls dušas paklājs. Katrai mazgāšanās vietai paredz pie sienas piestiprināmu mitrumizturīgu plauktu mazgāšanās līdzekļu novietošanai. |
| 16. | Dekontaminācijas telpa | 16 | Telpa paredzēta darbiniekiem pēc saskarsmes ar infekciju slimībām. Telpas mērķis ir nodalīta ieeja BAC telpās caur dušas un pārģērbšanās zonu.  Telpa sadalīta četrās savstarpēji saistītās apakštelpās ( pirmā telpa – 6 m2; otrā telpa – 5 m2, aprīkota ar dušu , izlietni, WC; trešā telpa – 3 m2; ceturtā telpa - 2 m2, koridors). Dekontaminācijas telpai jābūt lokālai vēdināšanai, nodalītai no pārējās ēkas. Trešās telpas ventilācija nevar būt savienota ar pirmās telpas ventilācijas  šahtu (stāvvadu). No trešās telpas (tīrā zona) ir ieeja BAC telpās. Ieeja dekontaminācijas telpā tikai no ārpuses pirmajā telpā (netīrā zona). | 2 galdi roku un virsmu dezinfekcijai , skapis |
| 17. | Telpa mācībām , mācību aprīkojuma un uzskates līdzekļu glabāšanai | 60 | Aprīkojums atbilstoši normatīviem un tehniskās specifikācijas prasībām. Vismaz 6 elektrības rozetes.  Pie griestiem instalēts iebūvēts multimediju projektors HDMI pieslēgumu uz sienas pēc EL pieslēgvietu piesaistes un Click share sistēma, projicēšanai nodrošināt baltu sienu.  Sauli absorbējošas žalūzijas logiem.  Telpā jāparedz vidēji 10-12m2 papildus telpa vai blakustelpa, kurā glabāt mācību -uzskates līdzekļus. | Pieslēgums 1 darba stacijai, savienojamai ar projektoru katrā nodalāmajā telpā.  Balta magnētiskā tāfele, video konferenču aprīkojums.  Pārvietojami konferenču krēsli un galdi, atkritumu kaste, pārvietojami drēbju pakaramie. |
| 18. | Saimnieciskā noliktava (sadzīves ķīmija, higiēnas preces, kanceleja utt.) | 30 | Apgaismota, apsildāma, būt bez logiem. | Plaukti preču un glabāšanai. Ratiņi saimniecības preču pārvietošanai. |
| 20. | Apkopējas inventāra telpa | 4 | Slēdzama telpa (fiziskās piekļuves kontroles risinājums un atslēgas), vismaz 3 elektrības rozetes, izlietne, grīdā traps. | Plaukts, uzkopšanas līdzekļu glabāšanai. |
| 21. | Servera telpa | 9 | Slēdzama telpa (fiziskās piekļuves kontroles risinājums un atslēgas), vismaz 10 elektrības rozetes. Telpai jābūt bez logiem, aprīkotai ar ventilāciju un klimata kontroles risinājums, telpas  piespiedu dzesēšana. Dzesēšanas jaudām jānodrošina telpā 19 – 20 grādu temperatūru. (Iekārtu parametri tiks precizēti projektēšanas laikā). Elektroapgādei jābūt nepārtrauktai , jāparedz rezerves elektroapgāde, UPS iekārta nedrīkst atrasties serveru telpā. |  |
| 22. | Elektrosadales ietaišu telpa (UPS) | 6 | Telpa ar vienkāršu sienu, grīdas apdari, kas novērš putekļu rašanos. | Atrodas blakus servera telpai |
| 23. | Ventilācijas telpa | 10 |  |  |
| 24. | Siltummezgls | 10 |  |  |
| 25. | Noliktava/palīgtelpa (transportam) | 4 | Slēdzama telpa (fiziskās piekļuves kontroles risinājums un atslēgas), vismaz 2 elektrības rozetes.  Jānodrošina, ka preci ievest varētu ar palešu ratiņiem (ieeja no ārpuses vai caur koridoru/citu noliktavu), apgaismojums, minimālas temperatūras svārstības, lai nav sasalšanas risks. | Plauktu sistēmas |
|  | **Teritorija** |  |  |  |
| 26. | Autostāvvieta 8-10 līnijbrigāžu OMT (vienas OMT stāvvietas izmēri ~ 5x9 m) | ~ 360 m2 | Nojume (2- 3 sienas, atkarībā no stāvvietas novietojuma) aprīkojama ar jumtu, augstums ne mazāk kā 3,05 m, apgaismota ar sensoru, novietota pēc iespējas tuvāk dienesta ieejai, redzama no dienesta telpām, katra OMT stāvvieta aprīkota ar 220V pieslēgumu.  NMPD transporta līdzekļu borta aprīkojuma akumulatoru uzturēšanai paredzētajām pieslēguma vietām pie ēkas elektrotīkla paredzēt elektroenerģijas kontroluzskaiti. |  |
| 27. | Dienesta auto apkopes bokss  (6x 11 m) | ~45 -70 m2 | Garāžas tipa telpa (silta) ar ūdens padevi un trapu, lai veiktu OMT plānotās ģenerāltīrīšanas un neplānotās (pēc smagiem izsaukumiem) ar aparatūras un medicīniskā aprīkojuma izņemšanu no salona.  Telpā tiek veikti arī nelieli auto apkopes darbi. Grīdas segumu paredzēt mitrumnecaurlaidīgu, viegli kopjamu.  Iespējams paredzēt savienojumu ar BAC ēku, taču nodrošinot vējtvera principu, lai izplūdes gāzes un aukstums neiekļūst BAC ēkā. | Karčers, Putekļu sūcējs, galdi aprīkojuma novietošanai ģenerāltīrīšanas laikā, var būt atlokāmi no sienas vai uz riteņiem ar bremžu sistēmu, vieta kompresoram. Ventilējami skapji.  Vieta miskastēm. |
| 28. | Riepu uzglabāšanas telpa | 2-4 | slēgta telpa bez tiešas saules un mitruma ietekmes, vēlams ar minimālām temperatūras svārstībām, slēdzamas un ugunsdrošas, ar iespēju ērti piekļūt no ārpuses. (8-12 riepas) | stalažas riepu uzglabāšanai. |
| 29. | Vieta metāla skapim medicīniskā skābekļa balonu glabāšanai | 1 gab. | Metāla skapis ar izmēriem: garums - 1,95m, platums  - 0,72m, augstums – 1,5m, var atrasties pie būves ugunsdrošām ārsienām bez logiem vai ne mazāk par 6 m no būves. Novietojums tā, lai būtu redzams kādā no ēkas āra video kamerām un būtu ērta piebraukšana ar auto. | Metāla skapi skābekļa baloniem nodrošina /piegādā Lietotājs. |
| 30. | Autostāvvieta darbiniekiem |  | Ne mazāk kā 16 a/m, ar iezīmētu vietu sadalījumu. |  |
| 31. | Velonovietne |  | Vismaz 10-15 velosipēdu novietošanai ar jumtu/nojumi. |  |
| 32. | Āra atpūtas vieta |  | Paredzēt atpūtas zonu ar soliņu netālu no ieejas, kur ir laba dzirdamība izsaukuma apziņojumam. |  |
| 33. | Vietu ģeneratoram ar nožogojumu. | 20 | Slēdzams nožogojums, ģeneratota izmērs ~2m3. |  |
| 34. | Palīgtelpa - noliktava (medicīniskiem atkritumiem) | 6 | Slēdzama telpa (fiziskās piekļuves kontroles risinājums un atslēgas),  Atsevišķa ieeja no ēkas ārpuses, no auto novietnes puses.  Telpai jābūt apgaismotai.  Flīzēta, viegli kopjama. Telpas durvju platums tāds, lai varētu brīvi pārvietot atkritumu konteineri.  Līdzens grīdas segums un āra segums, lai ērti atkritumu konteineri varētu izstumt uz vietu kur var piebraukt atkritumu savākšanas automašīna.  Jānodrošina aizsardzība pret grauzējiem. | Atkritumu konteiners  Atrodas ārpus galvenās ēkas telpām, netālu no Dienesta apkopes boksa (no turienes pārved atkritumus). |
| 35. | Smēķētava |  | Vismaz 10m no ieejas |  |
| 35. | Sētnieka inventāra telpa | 12 | Apgaismojums, slēdzama telpa, vēlams ar minimālām temperatūras svārstībām. | Plauktu sistēma. |

1. **Tehniskajā specifikācijā obligāti jāiekļauj:** 
   1. Ēkas strukturālās izturības prasības nesošajām un pašnesošajām konstrukcijām ar CLT paneļiem (vai ekvivalents).
   2. Prasības konstruktīviem risinājumiem: Noteikt pamatu veidu (plātnes, lentveida vai pāļveida pamati), slodzes nesējelementus (kolonnas, nesošās sienas) un pārsegumu sistēmu (CLT paneļi vai citi ekvivalenti materiāli), paredzot to ugunsizturības un slodzes nestspējas rādītājus.
   3. Jādefinē specifikācijas attiecībā uz ēkas stabilitāti un ģeotehniskajiem apstākļiem, pamatojoties uz vietas apsekošanas rezultātiem;
   4. Prasības elektroinstalācijas projektēšanai ar uzsvaru uz optimālu apgaismojumu un automatizāciju (iekštelpu un teritorijas);
   5. Prasības ventilācijai un rekuperācijai;
   6. Prasības siltumapgādes risinājumam (piemēram, zemes siltumsūkņi, apkures katli), bet neparedzot fosilā kurināmā izmantošanu.
   7. Prasības ūdensapgādes un kanalizācijas projektēšanai;
   8. Prasības vājstrāvas projektēšanai (telekomunikācijas, videokameras, darba vides piekļuves, drošības sistēmas);
   9. Prasības iekštelpu apdares materiāliem.
   10. Siltumtehniskie risinājumi: Jānodrošina, ka norādītie siltumizolācijas materiāli un biezumi atbilst energoefektivitātes prasībām (piemēram, ēkas norobežojošo konstrukciju siltum caurlaidības koeficients U ≤ 0.15 W/m²K, logu siltum caurlaidības koeficients U ≤ 0.8 W/m²K ), un jādefinē fasādes risinājumi (ventilējamā fasāde, apmetums uz siltumizolācijas sistēmas), paredzot atbilstošus tvaika barjeras un vēja barjeras materiālus.
   11. Prasības interjera projektēšanai (mēbeļu novietojums).
   12. Operatīvo medicīnisko transportlīdzekļu elektrouzlādes punkti;
   13. Prasības teritorijas plānojumam, tsk. LK TS nokrišņu aizvadīšanai no būves;
   14. Prasības teritorijas labiekārtojumam;
   15. Prasības OMT nojumes izbūvei.
   16. Ugunsdrošības prasības attiecībā uz nesošajām konstrukcijām, evakuācijas ceļiem un ugunsdrošām starpsienām. Jānosaka materiālu ugunsreakcijas klase, ugunsnoturības robežas (REI), kā arī jādefinē integrējamās ugunsdrošības sistēmas (automātiskās signalizācijas, sprinkleri).
   17. Tehnoloģiskie risinājumi: Jāprecizē izmantoto tehnoloģiju specifikācijas, piemēram, automatizācijas sistēmas HVAC (Heating, Ventilation, and Air Conditioning), energoefektīvas iekārtas un BMS (Building Management System) integrācija ēkas pārvaldībai. Būvprojekta ietvaros jāparedz arī iekārtu un sistēmu optimizācija ilgtermiņa ekspluatācijai un minimālu uzturēšanas izmaksu nodrošināšanai.
   18. Darbu secība un apjomi: Jādefinē precīza darbu izpildes secība, kas ietver zemes darbus, pamatu izbūvi, nesošo konstrukciju montāžu, inženiertehnisko sistēmu ierīkošanu, fasādes apdari un iekšdarbus. Jānorāda arī aptuvenie darba apjomi, lai būvnieks varētu veikt precīzu laika un izmaksu plānošanu.
   19. Jānosaka projektēšanas un būvniecības atbilstība konkrētiem normatīvajiem aktiem.
2. ***Grafiskie materiāli***
   1. 3D vizualizācijas, kas attēlo ēkas ārējo un iekšējo veidolu, būvniecības risinājumus ar CLT (vai ekvivalentu) konstrukciju, kā arī ēkas pielāgojamību tipveida risinājumiem.
   2. Ēkas fasādes (kopā vismaz divi varianti ar atšķirīgām apdares risinājumiem) un telpu funkcionālie risinājumi (vismaz divi varianti), ieskaitot 3D vizualizācijas (vismaz trīs skatu punkti katram variantam).
   3. Darbs iesniedzams eksemplāru skaits – 1 (vienā) izdrukas veidā un 1 (vienā) USB zibatmiņā.
3. **Citas prasības:**
4. Pretendentam ir pieejami šādi divi sertificēti speciālisti: arhitekts un būvkonstruktors. Katrs speciālists pēdējo 5 (piecu) gadu laikā ir veicis vismaz 2 (divu) publiskas lietošanas ēku projektēšanu vai konstrukciju izstrādi.
5. Pretendentam ir pieejams speciālists, kam ir pieredze tehniskās specifikācijas izstrādē vismaz 2 (divām) publiskās lietošanas ēkām.
6. Pretendents iesniedzot savu piedāvājumu ir atbildīgs par to, lai pakalpojumu izmantošanā, sadarbības partneru izvēlē tas ievērotu Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7. Izstrādājot projektēšanas darba uzdevumu Izpildītājs ņem vērā Publisko iepirkumu likuma, 2017. gada 20. jūnija Ministru kabineta noteikumu Nr. 353 “Prasības zaļajam publiskajam iepirkumam un to piemērošanas kārtība”, Vispārīgo būvnoteikumu, u.c. uz iepirkuma priekšmetu attiecināmās normatīvo aktu prasības, projektēšanas uzdevumā skaidri definējot kādām normatīvo aktu prasībām jāatbilst BAC, to starp attiecībā uz Zaļo publisko iepirkumu.
8. Vērtēšanas kritērijs – noteikumu prasībām atbilstošs piedāvājums ar viszemāko cenu.
9. Izpildītājs rēķinu par sniegto pakalpojumu ir tiesīgs iesniegt Pasūtītājam pēc Projektēšanas uzdevuma pieņemšanas – nodošanas akta abpusējas parakstīšanas, un Pasūtītājs samaksu veic 30 (trīsdesmit) dienu laikā.